14.4.2023.
LV
Eiropas Savienības Oficiālais Vēstnesis
L 101/21
PIELIKUMS
Preču apraksts
Klasifikācija (KN kods)
Pamatojums
(1)
(2)
(3)
Atkārtoti lietojams (atkārtoti uzpildāms) ietvaicētājs (izsmidzinātājs) elektroniskajai cigaretei; tā sastāvdaļas ir:
8543 40 00
Klasifikācija noteikta, ievērojot kombinētās nomenklatūras 1., 2. a) un 6. vispārīgo interpretācijas noteikumu (VIN) un KN kodu 8543 un 8543 40 00 formulējumu.
— pamatne ar atveri gaisa plūsmas regulēšanai un savienotājs, kas paredzēts barošanas ierīces (nav iekļauta) pievienošanai; — sildelements ar metāla stiepli un kokvilnu; — stikla trauks; — iemutis.
Izsmidzinātāju piedāvā bez e-šķidruma.
Izsmidzinātājam pievieno barošanas ierīci, izmantojot vītņotu savienotāju, tādējādi izveidojot arī elektrisko savienojumu.
Piegādātā elektroenerģija silda sildītāja vadu, kas pēc tam uzsilda un iztvaicē e-šķidrumu.
Tādējādi veidojas tvaika migla, ko lietotājs ieelpo.
Lai gan izsmidzinātājs ir piemērots lietošanai tikai elektroniskajās cigaretēs, to nav iespējams klasificēt ar KN kodu 8543 90 00 kā daļu no elektroniskās cigaretes, jo izsmidzinātājs ir tiktāl izstrādāts detaļu kopums, ka tam jau ir gatava izstrādājuma, proti, elektroniskās cigaretes, galvenās būtiskās iezīmes (sk. arī harmonizētās sistēmas skaidrojumus par XVI sadaļu, Vispārīgi noteikumi, (IV) Nepabeigtas mašīnas).
Konkrētāk, izsmidzinātājs sastāv no visiem elementiem, kas nepieciešami elektroniskās cigaretes funkciju veikšanai, proti, lai uzkarsētu un iztvaicētu e-šķidrumu, ļaujot lietotājam caur iemuti ieelpot radušos tvaika miglu.
Līdz ar to tam ir gatava izstrādājuma pamatīpašības, un tādējādi tas ir uzskatāms par nepabeigtu elektronisku cigareti VIN 2. punkta a) apakšpunkta nozīmē.
Tādējādi izsmidzinātājs jāklasificē ar KN kodu 8543 40 00 kā elektroniskā cigarete.
(Sk. attēlu) (*).
(No apakšas uz augšu: pamatne, sildelements, stikla trauks, iemutis) (*) Attēls pievienots tikai informācijai.